पाएं अपने शहर की ताज़ा ख़बरें और फ्री ई-पेपरडाउनलोड करें
महाराजा अग्रसेन मेडिकल कॉलेज अग्रोहा के आपातकालीन विभाग के गेट पर संदिग्ध परिस्थितियों में एक युवक की मौत हो गई है। परिजनों ने ऑक्सीजन की कमी के चलते चिकित्सकों पर लापरवाही का आरोप लगाए। मृतक युवक के परिजनों ने मेडिकल कॅालेज के आपातकालीन विभाग के गेट पर हंगामा किया। मेडिकल कॅालेज की निदेशक डॉ. गीतिका दुग्गल आपातकालीन विभाग के प्रभारी डॉ. राजीव चौहान व पुलिस ने पहुंचकर परिजनों को शांत किया।
अधिकारियों ने मृतक परिजनों की शिकायत पर आरोपी चिकित्सकों व सुरक्षाकर्मियों के खिलाफ कार्रवाई शुरू कर दी है। युवक के शव को मोर्चरी में रखा गया है। बुधवार को पोस्टमार्टम होगा। मय्यड़ वासी सतबीर ने मेडिकल ड. गीतिका दुग्गल को दी शिकायत में बताया कि उसके भांजा 25 वर्षीय मनप्रीत पातड़ा वासी सोमवार को सड़क हादसे में घायल हो गया था। उसे टोहाना सरकारी अस्पताल में भर्ती कराया था। जहां से चिकित्सकों ने ऑक्सीजन की कमी के चलते मंगलवार को मेडिकल कॉलेज अग्रोहा रेफर कर दिया।
वह करीब 2:00 बजे उसके भांजे को मेडिकल कॉलेज के आपातकालीन विभाग में लेकर आए। आपातकालीन विभाग के चिकित्सकों से कहा कि उसकी हालत ज्यादा खराब है, ऑक्सीजन की जरूरत है।
आपातकालीन विभाग में कार्यरत चिकित्सक ने उन्हें यह कहकर मना कर दिया कि उनके पास न तो बेड है और न ऑक्सीजन अपने मरीज को यहां से ले जाओ कहीं। वे लगभग 1 घंटे तक डॉक्टरों से फरियाद करते रहे। किसी ने उनकी नहीं सुनी। उसके भांजा ने ऑक्सीजन की कमी के चलते गाड़ी में ही तड़प-तड़प कर दम ताेड़ िदया। वहीं डॉ. गीतिका दुग्गल ने कहा कि शिकायत मिली है। आपातकाल विभाग के इंचार्ज डॉ. राजीव चौहान मामले की गहन जांच कर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn